Die wêreld in foto’s – 18 Junie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Twee leeuwelpies wag langs hulle ma, Bastet, gedurende hulle eerste uitstappie buitekant die dieretuin in Erfurt, sentraal-Duitsland. Dié leeuwelpies is op 19 April 2019 gebore. (Foto: Jens Meyer, AP) Die Brasiliaanse speler, Rodrygo Goes, poseer vir die media gedurende sy amptelike aanbieding nadat hy ŉ kontrak met Real Madrid by die Santiago Bernabeu-stadion in Madrid, Spanje, geteken het. (Foto: Manu Fernandez, AP) ŉ Toeskouer daag op by die jaarlikse Royal Ascot-perdewedrenbyeenkoms in Ascot, Engeland, wat vandag afgeskop het. (Foto: Alastair Grant, AP) Duitse kanselier Angela Merkel (op die podium regs) en Oekraïense president Volodymyr Zelenskiy (op die podium links) luister na die nasionale volksliedere gedurende die verwelkomingsplegtigheid net voor ŉ vergadering by die kanselier in Berlyn, Duitsland. (Foto: Markus Schreiber, AP) Mense skuil teen die reën onder sambrele op die tweede dag van die Queens Club-tennistoernooi in Londen. (Foto: Tim Ireland, AP)